cyanic-selkie/wikianc huggingface dataset:
রংপুর টেক্সটাইল ইনস্টিটিউট
ইতিহাস
২০১৬-১৭ সেশনে প্রথম ব্যাচে মোট ১০৯ জন ছাত্র/ ছাত্রী  নিয়ে এই প্রতিষ্ঠানের অধ্যয়ন যাত্রা শুরু হয়েছে।
ভর্তির যোগ্যতা
এসএসসি/সমমান উত্তীর্ণ
অধিভুক্তি
রংপুর টেক্সটাইল ইনস্টিটিউট গনপ্রজাতন্ত্রী বাংলাদেশ  সরকারের বাংলাদেশ বস্ত্র ও পাট মন্ত্রণালয় ও বাংলাদেশ কারিগরি শিক্ষা বোর্ড কর্তৃক পরিচালিত।
বিবিধ
লাইব্রেরী, কম্পিউটার এবং ইনস্টিটিউটের বিভিন্ন শেড এ প্রশিক্ষণ ব্যবস্থা বিদ্যমান।  এছাড়াও আবাসন ও ছাত্র/ছাত্রীদের যাতায়াতের জন্য একটি বাস গাড়ির ব্যবস্থা রয়েছে।
অবস্থান
এটি রংপুর শহরের তাজহাট থানার অন্তর্গত রংপুর রেলওয়ে স্টেশন মাঠের সামনে অবস্থিত।
তানভীর আফজাল
তানভীর আফজাল (জন্ম: ১২ জুন, ১৯৮৮) পাকিস্তানের গুজরাতে জন্মগ্রহণকারী হংকংয়ের আন্তর্জাতিক ক্রিকেটার। হংকং ক্রিকেট দলের অন্যতম সদস্য তিনি। বর্তমানে তিনি হংকং দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন।
খেলোয়াড়ী জীবন
২০১৪ সালের আইসিসি বিশ্ব টুয়েন্টি২০ প্রতিযোগিতায় হংকংয়ের পক্ষে খেলেন। ১ মে, ২০১৪ তারিখে এসিসি প্রিমিয়ার লীগে আফগানিস্তানের বিপক্ষে তার একদিনের আন্তর্জাতিকে অভিষেক ঘটে। ২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় হংকং দলের অধিনায়কের দায়িত্ব পান। সাবেক অধিনায়ক জেমস অ্যাটকিনসন এ দায়িত্ব অব্যাহতি নেবার পর মে, ২০১৫ সাল থেকে এ দায়িত্বে রয়েছেন।
হুসাইন আল বাহারনা
হুসেইন মোহাম্মদ আল বাহারনা (আরবি: حسين محمد البحرنة‎, জন্ম ৫ ডিসেম্বর ১৯৩২) বাহরাইনের একজন আইনজীবী, লেখক এবং সাবেক মন্ত্রী। তিনি কেমব্রিজ বিশ্ববিদ্যালয় থেকে পাবলিক ইন্টারন্যাশনাল আইনে পিএইচডি করেন এবং ২৬ বছর ধরে বাহরাইন সরকারের আইন বিষয়ক প্রতিমন্ত্রী এবং আইন উপদেষ্টা ছিলেন। তার মেয়াদের সময় ১৯৭৩ সালে বাহরাইনের প্রথম সংবিধানের খসড়া রচনায় তিনি অংশগ্রহণ করেন। এছাড়াও তিনি বিভিন্ন আন্তর্জাতিক পদে অধিষ্ঠিত ছিলেন এবং বেশ কয়েকটি বইও লিখেছেন।
শিক্ষা
আল বাহারনা ১৯৫৩ সালে বাগদাদ বিশ্ববিদ্যালয় এর আইন কলেজ থেকে আইনে স্নাতক ডিগ্রি লাভ করেন। এরপর তিনি লন্ডনে চলে যান যেখানে তিনি লিঙ্কনস ইনে অধ্যয়ন করেন এবং ব্যারিস্টার-অ্যাট-ল হন। ১৯৫৬ সালে, তিনি লন্ডন বিশ্ববিদ্যালয় থেকে আইন বিষয়ে স্নাতকোত্তর ডিপ্লোমা লাভ করেন। এর পরে তিনি হেগ, নেদারল্যান্ডস-এ চলে যান যেখানে তিনি হেগ একাডেমি অফ ইন্টারন্যাশনাল ল থেকে ডিপ্লোমা লাভ করেন। অবশেষে ১৯৬১ সালে, তিনি কেমব্রিজ বিশ্ববিদ্যালয় থেকে পাবলিক ইন্টারন্যাশনাল ল-এ পিএইচডি ডিগ্রি লাভ করেন ।
কর্মজীবন
১৯৬০-এর দশকে, আল বাহারনা কুয়েতের পররাষ্ট্র মন্ত্রণালয়ে আইনি উপদেষ্টা হিসাবে নিযুক্ত হন (১৯৬২-৬৪) এবং তারপরে আরামকোর আইনি উপদেষ্টা এবং বিশ্লেষক হিসাবেও (১৯৬৫-৬৮) কাজ করেন। ১৯৬৯ সালে, তিনি বাহরাইনের বৈদেশিক বিষয়ক বিভাগের আইনি উপদেষ্টা নিযুক্ত হন এবং এর এক বছর পরে তাকে বাহরাইনের কাউন্সিল অফ স্টেটের আইনি কমিটির সভাপতি করা হয়।১৯৭১ সালে বাহরাইন যুক্তরাজ্য থেকে স্বাধীনতা লাভ করার পর, আল বাহরানা স্বাধীনতা-পরবর্তী প্রথম মন্ত্রিসভায় আইন বিষয়ক প্রতিমন্ত্রী হন। ১৯৯৫ সালের জুনের মাঝামাঝি সময়ে অন্যান্য মন্ত্রীদের সাথে তাকে অবসর নেওয়ার আদেশ দেওয়ার আগ পর্যন্ত তিনি এই পদে অধিষ্ঠিত ছিলেন । প্রায় ২৬ বছর (১৯৬৯-১৯৯৫) স্থায়ী সরকারী অফিসে তার মেয়াদকালে, আল বাহারনা বাহরাইনের আধুনিক নাগরিক আইনের খসড়া তৈরিতে অংশ নেন । সবচেয়ে উল্লেখযোগ্য হল, তিনি ১৯৭৩ সালের সংবিধানের খসড়া তৈরির দায়িত্বপ্রাপ্ত মন্ত্রী কমিটির সদস্য ছিলেন, যা বাহরাইনের ইতিহাসে এক গুরুত্বপূর্ণ দলিল হিসেবে গণ্য করা হয় তিনি বাহরাইন এবং কাতারের মধ্যে আঞ্চলিক বিরোধ মামলায় আন্তর্জাতিক ন্যায়বিচার আদালত এর সামনে বাহরাইনের প্রতিনিধি এবং কৌঁসুলি ছিলেন. । ১৯৮৭ সালে, আল বাহারনা জাতিসংঘের আন্তর্জাতিক আইন কমিশনে এশিয়ার প্রতিনিধি হিসেবে নির্বাচিত হন। তিনি পরপর চারটি অধিবেশনের জন্য পুনঃনির্বাচিত হন, ২০০৬ সাল পর্যন্ত একটানা দায়িত্ব পালন করেন। ১৯৯৪ সালে, তিনি ইন্টারন্যাশনাল কাউন্সিল ফর কমার্শিয়াল আরবিট্রেশনের বোর্ড সদস্য নির্বাচিত হন। ২০০৩ থেকে ২০০৫ এর মধ্যে, তিনি ইন্টারন্যাশনাল কোর্ট অফ আরবিট্রেশন (ইন্টারন্যাশনাল চেম্বার অব কমার্স) এর সদস্য হিসাবে কাজ করেছেন ।
আগাতা জুবেল
আগাতা জুবেল (জন্ম: ১৯৭৮; রোক্লো, পোল্যান্ড) হলেন একজন পোলীয় সুরকার এবং গায়িকা।
জীবন
জুবেল হলেন রকলের কারোল সজিমানস্কি হাই স্কুল অফ মিউজিক (পার্কশন এবং মিউজিক থিওরি) এবং ক্যারোল লিপিনস্কি ইউনিভার্সিটি অফ মিউজিকের একজন স্নাতক, যেখানে তিনি জান উইচরোস্কির সাথে রচনা অধ্যয়ন করেছিলেন। তিনি পোলিশ কম্পোজার ইউনিয়নের যুব সার্কেলের সদস্য এবং সংস্কৃতি ও জাতীয় ঐতিহ্য বৃত্তি মন্ত্রকের একজন প্রাপক।বর্তমানে তিনি Wroclaw (PhD) এর একাডেমি অফ মিউজিক এ পড়াচ্ছেন । ২০১৩ সালে তিনি ইন্টারন্যাশনাল মিউজিক কাউন্সিলের ইন্টারন্যাশনাল রোস্ট্রাম অফ কম্পোজার নট আই -এর জন্য সেরা রচনা শিরোনামে সম্মানিত হন, যেটি তিনি সোপ্রানো, ইন্সট্রুমেন্টাল এনসেম্বল এবং ইলেকট্রনিক্সের জন্য লিখেছেন।
২০১৭ সালের অক্টোবরে তিনি ব্রোঞ্জ পদক "গ্লোরিয়া আর্টিস" পুরস্কৃত হন। তিনি পোলিশ কম্পোজার ইউনিয়নের একজন সাধারণ সদস্য।
ফাইভার
ফাইভার হলো ফ্রিলেন্সারদের জন্য গঠিত একটি অনলাইন মার্কেট প্লেস। ২০১০ সালে ইসরাইলের একটি কোম্পানি এটি প্রতিষ্ঠা করে, যা বিশ্বব্যাপী সেবা প্রদান করে এবং ২০১২ সালের তথ্য মতে তাদের ৩০ লক্ষ সেবা নথিবদ্ধ হয়।
প্রতিষ্ঠাতা মিকা কাফম্যান এবং শাই উইনারারের দ্বারা এটি প্রতিষ্ঠিত হয়েছিল এবং ফেব্রুয়ারি২০১০ এ এটি চালু করা হয়েছিল। প্রতিষ্ঠাতা অনলাইন সেবার বাজারের ধারণা নিয়ে এসেছিলেন যা ফ্রিল্যান্স ঠিকাদারদের দ্বারা দেওয়া বিভিন্ন ডিজিটাল পরিষেবাদি কিনতে এবং বিক্রি করার জন্য দুই পক্ষের প্ল্যাটফর্ম  সরবরাহ করবে। সাইটে দেওয়া পরিষেবাগুলি লেখা, অনুবাদ, গ্রাফিক ডিজাইন, ভিডিও সম্পাদনা এবং প্রোগ্রামিং ক্ষেত্রের অন্তর্ভুক্ত।
গিগ
ফাইভারের ছোট ছোট সার্ভিস গুলো প্যাক হিসাবে থাকে যাকে গিগ বলা হয়।
বাংলার উদয় কাল
অলিগোডন ডরসালিস বা বাংলার উদয় কাল বা বাংলার ডোরা কাটা সাপ বা ধূসর ডোরা কাটা সাপ, হলো কলুব্রিডি প্রজাতির এক প্রকার সাপ।
বিতরণ
এই সাপ ভারত (আসাম), ভুটান, বাংলাদেশ, মায়ানমার (বার্মা) ও থাইল্যান্ডে পাওয়া যায়।
সাবিত্রী ব্রত
সাবিত্রী ব্রত বা সাবিত্রী অমাবস্যা হল একটি উপবাসের দিন, যা বিবাহিত হিন্দু মহিলারা জ্যৈষ্ঠ মাসের অমাবস্যা তিথিতে পালন করে থাকে। এটি নেপাল, বাংলাদেশ ও ভারতের ওড়িশা, বিহার, উত্তর প্রদেশ রাজ্যে ব্যাপক পালিত হয়।
বিবাহিত হিন্দু মহিলারা যাদের স্বামী বেঁচে আছেন তারা অত্যন্ত শ্রদ্ধার সাথে ব্রত হিসাবে পালন করেন এবং তাদের স্বামীর দীর্ঘায়ু কামনা করেন। শব্দটি বট-সাবিত্রী পূজার উৎপত্তি ও তাৎপর্যকে প্রতিফলিত করে। উপবাসটি সাবিত্রীকে উৎসর্গ করা হয়েছে, যিনি তার স্বামী সত্যবানকে মৃত্যুদেবতা যমের হাতে থেকে রক্ষা করেছিলেন।
মহারাষ্ট্র, গোয়া, গুজরাট, কর্ণাটক সহ অন্যান্য অঞ্চলে জ্যৈষ্ঠের পূর্ণিমা বট পূর্ণিমায় একই উৎসব পালন করা হয়।
মারাঠা রাজবংশ এবং রাজ্যের তালিকা
thumb|১৮৫৭ সালে ভারত ও মায়ানমার: মধ্য ও পশ্চিম ভারতে ব্যাপৃত মারাঠা রাজ্যের মানচিত্র|alt=Map of India under the British East India Company, 1857 (Oxford University Press, 1907) এখানে আংশিকভাবে মারাঠা রাজবংশ এবং রাজ্যের তালিকা দেয়া হলো:
বিশিষ্ট মারাঠা রাজবংশ
মারাঠা রাজবংশ এবং গোত্র মহারাষ্ট্র এবং অন্যান্য ভারতীয় রাজ্য জুড়ে ছড়িয়ে ছিল। প্রধান গোত্র এবং তাদের বংশোদ্ভুত স্থানগুলো হলো:
মারাঠা সামন্তরাজ্য
বিশিষ্ট মারাঠা সামন্ত রাজ্যের মধ্যে অন্তর্ভুক্ত ছিল: right|thumb|250px|[[রাইগড় দুর্গের ধ্বংসাবশেষ, ১৭ শতকে যা মারাঠা সাম্রাজ্যের রাজধানী হিসেবে ব্যবহৃত্ হতো।]]
হলি চাইল্ড গার্লস হাই স্কুল
হলি চাইল্ড গার্লস হাই স্কুল হল একটি বিদ্যালয়, যা ভারতের কলকাতার এন্টালি তে অবস্থিত। এটি একটি মেয়েদের বিদ্যালয় এবং পশ্চিমবঙ্গ মাধ্যমিক শিক্ষা বোর্ড ও পশ্চিমবঙ্গ উচ্চ মাধ্যমিক শিক্ষা পরিষদের অধিভুক্ত।
হলি চাইল্ড ইনস্টিটিউট বালিকা উচ্চ মাধ্যমিক বিদ্যালয়
হলি চাইল্ড ইনস্টিটিউট বালিকা উচ্চ মাধ্যমিক বিদ্যালয় (কলকাতা) পশ্চিমবঙ্গ মাধ্যমিক শিক্ষা বোর্ডের অধিভুক্ত একটি রোমান ক্যাথলিক মাধ্যমিক বিদ্যালয়। ১৯৫৬ সালের ১ জানুয়ারি প্রতিষ্ঠিত এই স্কুলটি "সিসটার্স অব চ্যারিটি অব ক্যালকাটা প্রভিন্স" সোসাইটি দ্বারা পরিচালিত হয়।
ঠিকানা: -১, অভেদ আনন্দ রোড, মানিকতলা, আজাদ হিন্দ বাগ, কলকাতা, পশ্চিমবঙ্গ ৭০০০০৬
বহিঃসংযোগ
প্রাতিষ্ঠানিক ওয়েবসাইট
কে. লালরিনলিয়ানা
'''কে. লালরিনলিয়ানা''' হলেন একজন ভারতীয় রাজনীতিবিদ যিনি মিজোরাম বিধানসভার সদস্য হিসেবে দায়িত্ব পালন করছেন এবং তৃতীয় জোরামথাঙ্গা মন্ত্রিত্বের সময় মিজোরাম সরকারের খাদ্য, বেসামরিক সরবরাহ ও ভোক্তা বিষয়ক, এলএডি, মৎস্য প্রতিমন্ত্রী।
মডিগিলানি-মিলার তত্ত্ব
মডিগিলানি-মিলার তত্ত্ব বর্তমান যুগের ব্যবসার মূলধন গঠনের আধুনিক চিন্তাভাবনার একটি ভিত্তি দাড় করেছে। এই তত্ত্বটি মূলত একটি ব্যবসা প্রতিষ্ঠানের মূলধন কি কি উপায়ে গঠিত হতে পারে এবং এই গঠনের ফলে শেয়ারের দামের উপর কি ধরনের প্রভাব পরবে তা আলোচনা করে। একটি নির্দিষ্ট বাজারে আয়কর, দেউনলিয়ত্ব খরচ, ব্যাংক সুদ এবং প্রতিষ্ঠান সম্পর্কিত অসামঞ্জস্য তথ্য যদি সহজলভ্য না থাকত তাহলে প্রতিষ্ঠানটি যেভাবেই এর মূলধন সংগ্রহ করুক না কেন (যেমন- ব্যাংক ঋণ, শেয়ারহোল্ডার মূলধন, বন্ড ইত্যাদি), শেয়ারের দামের উপর এর কোন প্রভাব পরবে না। এছাড়াও প্রতিষ্ঠানের লভ্যাংশ প্রদান নিতীর কারণেও এর শেয়ারের দামের উপর কোন প্রভব পরবে না। মডিগিলানি ও মিলারের এই তত্ত্বকে অসংলগ্ন মূলধন সংগঠন নিতীও বলা হয়।
ফ্রাংকো মডিগিলানি ও মার্টন মিলার এই তত্ত্ব আবিষ্কারের জন্য ১৯৮৫ সালে অর্থনিতীতে নোবেল পুরস্কার পান।
মিলার যখন ১৯৯০ সালে অর্থনিতীতে নোবেল পুরস্কার পান তখন তিনি হেনরি মার্কোইজ এবং উইলিয়াম সার্পের সাথে শিকাগো বিশ্ববিদ্যালয়ে অধ্যাপনা করতেন। এবং তারা একত্রে আর্থিক অর্থনিতীর কিছু তত্ত্ব নিয়ে গবেষণা করছিলেন। মিলার এই তত্ত্বটিকে পরবর্তীতে প্রাতিষ্ঠানিক অর্থায়নের মৌলিক অবদান নামে অবিহিত করেন।
পটভূমি
মিলার এবং মডিগিলানি যখন কার্নেগি বিশ্ববিদ্যালয়ের গ্রাজুয়েট স্কুল অফ ইন্ডাস্ট্রিয়াল এডমিনেস্ট্রেশনে অধ্যাপনা করতেন তখন এই যুগান্তকারি তত্ত্বটির ব্যাখ্যা করেন। গল্প মতে মিলার ও মডিগিলানিকে প্রাতিষ্ঠানিক অর্থায়নের উপর পড়ানোর জন্য বলা হয়েছিল কিন্তু আদতে তাদের এই বিষয়ে অধ্যাপনা করার কোন অভিজ্ঞতা ছিল না। তারা যখন পড়াতে যান তখন কিছু বিষয় তাদের কাছে সামঞ্জস্যপূর্ন মনে হয় নি যা তারা পরবর্তীতে বসে সমাধান করার চেষ্টা করেন। এই সমাধানগুলোই পরে আমেরিকান ইকনমিক রিভিউতে প্রকাশিত হয় এবং এম এন্ড এম তত্ত্ব নামে পরিচীতি পায়।
তত্ত্ব
দুটি ব্যবসা প্রতিষ্ঠান কল্পনা করা যাক যার প্রতিষ্ঠান-১ একটি আনগিয়ার্ড (গিয়ারের আরেক নাম লিভারেজ। ) প্রতিষ্ঠান (শুধুমাত্র বিনিয়োগকৃত মূলধন দ্বারা গঠিত) এবং অপরটি প্রতিষ্ঠান-২ একটি গিয়ার্ড প্রতিষ্ঠন (বিনিয়োগকৃত মূলধন, ব্যাংক ঋণ এবং অন্যান্য দেনার সমন্বয়ে গঠিত)। মডিগিলানি-মিলার তত্ত্ব মতে দুটি প্রতিষ্ঠানের শেয়ারের দামই সমান হবে।
আয়কর ছাড়া
যদি একজন বিনিয়োগকারী, প্রতিষ্ঠান ১ এবং ২ এর মধ্যে যেকোন একটি প্রতিষ্ঠান কিনতে চায়, তাহলে তিনি প্রতিষ্ঠান-২ এর সমান মূলধন এবং ব্যক্তিগত দেনার সমন্বয়ে প্রতিষ্ঠান-১ কিনতে পারেন অপরদিকে প্রতিষ্ঠান-২ কেনার সময় ১ এর মত ব্যক্তিগত মূলধন দিয়েও কিনতে পারেন। এতে করে উভয় ক্ষেত্রেই প্রতিষ্ঠান দুটির বিনিয়োগকৃ মূলধন এবং দেনার অনুপাত সমান থাকবে এবং এর প্রেক্ষিতে দামও সমান থাকবে।
প্রতিজ্ঞা-২: frame|right|প্রতিজ্ঞা-২ এ ঋণের পরিমাণ যত বেশি বাড়বে, ঝুকির পরিমাণ তত বাড়বে, তবে মূলধন সংগ্রহের গড় খরচ একই থাকবে। যেখানে
বিনিয়োগকৃত মূলধন এবং দেনার অনুপাত যত বেশি হবে বিনিয়োগকারীদের ঝুকির পরিমাণ তত বেড়ে যাবে, এবং এতে করে প্রত্যাশিত লাভের পরিমাণ বেশি হবে।
উপরিউক্ত প্রতিজ্ঞার জন্য কয়েকটি ধারনার প্রয়োজন যেমন-
তত্ত্বটি অসংলগ্ন মনে হলেও এটি মূলধন সংগঠন ব্যক্ষা করার জন্য গুরুত্বপূর্ণ তাই এটি ব্যবসা, অর্থনিতী এবং অর্থায়ন সহ বিভিন্ন বিষয়ে গুরুত্বের সাথে পড়ানো এবং চর্চা করা হয়।
সার্পি
সার্পি বা সরপী ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার ফরিদপুর সিডি ব্লকের একটি আদমশুমারি শহর।
মডিগিলানি-মিলার তত্ত্ব
আয়কর সহ
প্রতিজ্ঞা-১:
সার্পি
জনসংখ্যার উপাত্ত
thumb|বাম|ব্যানার্জি পরিবারের শিব মন্দির, সরপী, পশ্চিম বর্দ্ধমান, পশ্চিমবঙ্গ, ভারত ২০১১ সালের আদমশুমারি অনুসারে সার্পির মোট জনসংখ্যা হল ৫,৫৪৯ জন, যার মধ্যে ২,৯৪১ (৫৩%) পুরুষ এবং ২,৬০৮ (৪৭%) মহিলা ছিলেন। ৬ বছরের নিচের জনসংখ্যা ছিল ৫৯০ জন। সার্পিতে মোট সাক্ষরতার সংখ্যা ছিল ৩,৬৫৬ (৬ বছরেরও বেশি জনসংখ্যার ৭৩.৭২%)।
মডিগিলানি-মিলার তত্ত্ব
আয়কর সহ
যেখানে
উপরিউক্ত সূত্র থেকে বোঝা যাচ্ছে যে প্রাতিষ্ঠানিক আয়করের ফলে প্রতিষ্ঠানগুলো ঋণ গ্রহণ করে সুবিধাভোগী হচ্ছে, তার কারণ হল ঋণের প্রদেয় সুদ লাভের অংশ থেকে বাদ দেওয়া হয় এবং এর উপর কোনো কর আরোপিত হয় না। অপরদিকে ল্যভ্যাংশ করমুক্ত নয়।
সার্পি
জনসংখ্যার উপাত্ত
২০০১ এর আদম শুমারি অনুসারে, সার্পির জনসংখ্যা হল ৮,৮৯৭ জন, যার মধ্যে পুরুষ ৬৯% এবং নারী ৩১%। সাক্ষরতার হার ছিল ৩৮%, যা জাতীয় সাক্ষরতার হার ৫৯.৫% এর থেকে কম।
মডিগিলানি-মিলার তত্ত্ব
আয়কর সহ
প্রিতিজ্ঞা-২:
সার্পি
অর্থনীতি
thumb|260px|বামাকালী মন্দির, সরপী, পশ্চিম বর্দ্ধমান, পশ্চিমবঙ্গ, ভারত।
এটি কয়লা খনির অঞ্চলের কেন্দ্রস্থলে অবস্থিত।
মডিগিলানি-মিলার তত্ত্ব
আয়কর সহ
এই সমীকরন থেকে দেখা যাচ্ছে যে দেনার পরিমাণ যত বেশি হচ্ছে মূলধনের খরচ ততই বেড়ে যাচ্ছে কারণ দেনা বাড়ার সাথে সাথে শেয়ারহোল্ডারদের ঝুকিও বেড়ে যায়। তবে এখানে ওয়েটেড এভারেজ কস্ট অফ ক্যাপিটাল বা মূলধন সংগ্রহের গড় খরচের তত্ত্বের সাথে এর কিছুটা পার্থক্য আছে, যেখানে বলা হয়েছে যে মূলধন এবং দেনার অনুপাত ১:১ পর্যন্ত ঋণ নিলে মূলধনের মোট খরচ কমতে থাকে, তবে ঋণ যখন মূলধনের ১০০% পার হয়ে যায় তখন তা ধীরে ধীরে বাড়তে থাকে।
সার্পি
অর্থনীতি
ইস্টার্ন কয়লাফিল্ডের কিছু ভূগর্ভস্থ খনি আধুনিকীকরণের জন্য নির্বাচন করা হয়েছে। ঝাঁজরা এবং সার্পি প্রকল্পে শাটল গাড়ির সাথে একত্রে নিরবচ্ছিন্ন খনি স্থাপনার মাধ্যমে গণ উৎপাদন প্রযুক্তি চালু করা হয়েছে। টিলাবনি কয়লাখনির আধুনিকীকরণ করা হবে।
মডিগিলানি-মিলার তত্ত্ব
আয়কর সহ
উপরিউক্ত প্রতিজ্ঞার জন্য কয়েকটি জিনিস বিবেচনায় আনতে হয় যেমন-
মডিগিলানি এবং মিলার এই তত্ত্ব প্রদানের পরবর্তীকালে এর ব্যক্ষামূলক আরো আনেক তত্ত্ব প্রকাশ করেন। এই তত্ত্বটি প্রথম ১৯৫৮ সালে প্রস্তাবিত হয়।
কামরুল ইসলাম ইমন
মোহাম্মদ কামরুল ইসলাম (জন্ম: ৩১ জুলাই ১৯৮৬ ঢাকায়) যিনি একজন বাংলাদেশী প্রথম শ্রেণির এবং তালিকার এ ক্রিকেটার। ডানহাতি ব্যাটসম্যান এবং ডানহাতি অফ ব্রেক ব্রেক বোলার। ২০০৫-২০০৬ বাংলাদেশি ক্রিকেট মৌসুমে ঢাকা বিভাগ ক্রিকেট দলের হয়ে অভিষেক ঘটে তার। তিনি অনূর্ধ্ব -১৯ ওয়ানডে আন্তর্জাতিক ম্যাচে বাংলাদেশের প্রতিনিধিত্ব করেছেন।
রাজপুণ্যাহ
রাজপুণ্যাহ বাংলাদেশের চাকমা জনগোষ্ঠীর পালিত উৎসব, যা তিন দিন ব্যাপী উদযাপিত হয়। মূলত উৎসবটি বাৎসরিক খাজনা আদায়ের জন্য একটি অনুষ্ঠান।
ইতিহাস
রাজপুণ্যাহ উৎসব ব্রিটিশ শাসনামলে প্রথম প্রবর্তিত হয়। রাজপুণ্যাহ অনুষ্ঠানে চাকমা রাজার কাছে তার অধীন মৌজাপ্রধান হেডম্যানেরা খাজনা দেন ও আনুগত্য প্রকাশ করেন। পরে রাজা প্রজাদের উদ্দেশে ভাষণ দেন। এ অনুষ্ঠান ঘিরে পার্বত্য চট্টগ্রামের চাকমা সার্কেলের আওতাধীন আদিবাসীরা ব্যাপক উৎসাহ-উদ্দীপনায় রাজার দর্শনে আসেন।
স্থান
উৎসবটি চাকমা রাজার বাসস্থান রাঙামাটি শহরে পালিত হয়। বিভিন্ন এলাকা থেকে আদিবাসীরা উৎসবে যোগ দিতে রাঙামাটিতে আসেন।
উৎসব
রাজপুণ্যাহ উৎসব শুরু হয় চাকমা রাজা ঐতিহ্যবাহী পোশাকে রাজকুমার ও রাজকুমারীকে সঙ্গে নিয়ে রাজবাড়ি থেকে দরবার হলে উপস্থিত হওয়ার মাধ্যমে। ধর্মীয় গ্রন্থ পাঠের পর হেডম্যানেরা তলোয়ার প্রদানের মাধ্যমে রাজার প্রতি আনুগত্য প্রকাশ করবেন ও খাজনা দেবেন। এরপর রাজা বিভিন্ন ক্ষেত্রে অবদান রাখা আদিবাসীদের পুরস্কার দেবেন এবং জনগণের উদ্দেশে ভাষণ দেবেন।
রাজপুণ্যাহ উৎসবে উবাগীদ, গেংখুলিগীদ (আদিবাসী চারণ কবিদের পালাগান), আদিবাসীদের যন্ত্রসঙ্গীত পরিবেশন, নাচ, গান, নাটক মঞ্চায়ন এবং ধনুর্বিদ্যা প্রতিযোগিতাসহ ঐতিহ্যবাহী খেলাধুলা ও পোশাক-পরিচ্ছদ, শিকার সরঞ্জাম, আসবাব প্রদর্শনীর আয়োজন করা হয়ে থাকে।
শাহ কুতুব উদ্দিন
শাহ মাওলানা কুতুব উদ্দিন বাংলাদেশের একজন পীর, ইসলামি পন্ডিত ও মুহাদ্দিস এবং আরবি ভাষাবিদ ছিলেন। তিনি নানা স্থানে ওয়াজ করার মাধ্যমে জনপ্রিয়তা অর্জন করেন। তিনি ইসলামী ব্যাংক বাংলাদেশ ও ফার্স্ট সিকিউরিটি ইসলামী ব্যাংকের শরিয়াহ সুপারভাইজরি কমিটির চেয়ারম্যান ছিলেন। তিনি মাওলানা মীর মোহাম্মদ আখতার কর্তৃক বাহারুল উলুম উপাধি লাভ করেন। ১৯৯৭ সাল থেকে ২০০৩ পর্যন্ত বায়তুশ শরফ আদর্শ কামিল মাদ্রাসার অধ্যক্ষ ছিলেন।
জন্ম ও পরিচয়
কুতুব উদ্দিন চট্টগ্রাম জেলার লোহাগাড়া উপজেলার আধুনগর ইউনিয়নের অন্তর্গত সুফি মিয়াজি পাড়ায় ১৯৩৮ সালে জন্মগ্রহণ করেন। তার পিতার নাম মাওলানা মুসলেহ উদ্দিন, তিনি চুনতি হাকিমিয়া আলিয়া মাদরাসা র শিক্ষক ছিলেন এবং মাতার নাম রায়হানাহ বেগম।
শিক্ষাজীবন
কুতুব উদ্দিন তার পিতা-মাতার নিকট প্রাথমিক শিক্ষা শেষ করে চুনতি হাকিমিয়া সিনিয়র মাদরাসায় ভর্তি হন। ১৯৫৩ সালে তিনি এই মাদ্রাসা থেকে দাখিল (তৎকালীন ডিগ্রি হাফতুম) পাশ ও ১৯৫৫ সালে আলিম পাশ (তৎকালীন ছুয়াম ডিগ্রি) করেন। ১৯৫৭ সালে তিনি ফাজিল শ্রেণিতে (তৎকালীন উলা ডিগ্রি) ১ম বিভাগে ৫ম স্থান দখল করেন। এরপর তিনি চন্দনপুরার দারুল উলুম আলিয়া মাদরাসায় ভর্তি হন। ১৯৫৯ সালে কামিল শ্রেণিতে হাদিস বিভাগে ১ম স্থান অর্জন করে স্বর্ণপদক লাভ করেন। এরপর পূর্ব পাকিস্তান মাদরাসা শিক্ষা বোর্ড থেকে গবেষণা বৃত্তি লাভ করে, তবে তিনি পারিবারিক কারণে সেটি গ্রহণ করতে পারেনি।
কর্মজীবন
কুতুব উদ্দিন ১৯৬০ সালে সাতকানিয়ার রসুলাবাদ সিনিয়র মাদরাসায় জুনিয়র শিক্ষক হিসাবে কর্মজীবন শুরু করেন। তার কর্মদক্ষতার জন্য তিনি মাদ্রাসার অধ্যক্ষ নিয়োজিত হন। ১৯৭০ সাল থেকে ১৯৮০ সাল পর্যন্ত তিনি এই পদে দায়িত্বরত ছিলেন। এরপরে ১৯৮৭ সাল থেকে দুই বছর বায়তুশ শরফ আদর্শ কামিল মাদ্রাসায় শিক্ষকতা করেন। পরবর্তীতে, ১৮৮৯ সালের ১ জুন তিনি এই মাদ্রাসার উপাধ্যক্ষ নিয়োজিত হন, ১৯৯৭ সালে তিনি অধ্যক্ষের দায়িত্ব গ্রহণ করেন। ২০০৩ সাল পর্যন্ত তিনি এই মাদ্রাসার অধ্যক্ষ ছিলেন। ২০০৩ সালে অধ্যক্ষের পদ থেকে অব্যাহতি নেওয়ার পরেও অবৈতনিকভাবে মাদ্রাসায় বুখারী শরীফ ও মুসলিম শরীফ পাঠদান করতেন। এছাড়াও মাদ্রাসার পরিচালনা কমিটির সহ-সভাপতি ও সভাপতি হিসেবে দায়িত্ব পালন করেন। উবায়দুল হকের মৃত্যুর পরে ২০০৭ সাল থেকে ইসলামী ব্যাংক বাংলাদেশের এবং ২০০৯ সাল থেকে আমৃত্যু ফার্স্ট সিকিউরিটি ইসলামী ব্যাংক লিমিটেডের শরিয়াহ সুপারভাইজরী কমিটির চেয়ারম্যানের দায়িত্ব পালন করেছেন। তিনি ১৯৯৮ সাল থেকে আমৃত্যু পর্যন্ত বায়তুশ শরফের পীর হিসেবে দায়িত্ব পালন করেন। এছাড়াও নানা শিক্ষা কার্যক্রম ও জনকল্যাণমূলক কাজের সাথে জড়িত ছিলেন।
মাওলানা কুতুব উদ্দিন সাহেব একজন কবি ও আবৃত্তিকার ছিলেন। তিনি জাতীয় ও আন্তর্জাতিক বিভিন্ন সভা-সেমিনারে আরবি, উর্দু ও ফারসি ভাষায় স্বরচিত কবিতা পাঠ করেছেন। তার লেখালেখির মধ্যে থেকে ৮টি বই গ্রন্থাকারে প্রকাশ পেয়েছে। তার লিখিত গুলহায়ে আকিদত নামক কাব্যগ্রন্থে ৫০০টি দুর্লভ কবিতা সংগ্রহ করা হয়েছে।
তার সম্পর্কে ইসলামি আরবি বিশ্ববিদ্যালয়ের উপাচার্য আহসান সাইয়েদ বলেন,আরবি ভাষায় তাঁর পাণ্ডিত্য সর্বজন প্রশংসিত। তিনি এমন সহজ সাবলিলভাবে অনর্গল আরবিতে কথা বলেন এবং লিখেন যা দেখলে মনে হয় আরবি যেন তাঁর মাতৃভাষা। একই সাথে উর্দু এবং ফারসি ভাষায়ও তিনি সমান পারদর্শী। তাফসির, হাদিস, ফিকহ ও বালাগাত বিষয়ে তাঁর রয়েছে গভীর জ্ঞান।
মৃত্যু
কুতুব উদ্দিন ২০২০ সালের ২০ মে করোনা ভাইরাসে আক্রান্ত হয়ে অসুস্থ অবস্থায় ঢাকার আনোয়ার খান মডার্ন হাসপাতালে মৃত্যুবরণ করেন। মৃত্যুর সময় তার বয়স হয়েছিলো ৮২ বছর, এবং তিনি স্ত্রী, এক পুত্র ও ছয় কন্যাকে রেখে মৃত্যুবরন করেন।
কোচ (ক্রীড়া)
কোচ (Coach) দলগত কিংবা ব্যক্তিগত ক্রীড়ায় সহায়তাকারী একজন অভিজ্ঞ ব্যক্তিবিশেষ। তিনি দলের বিজয়ের লক্ষ্যে প্রয়োজনীয় নির্দেশনা, পরামর্শ, প্রশিক্ষণ ইত্যাদি তার অভিজ্ঞতা ও চিন্তাধারা হাতে-কলমে প্রদান করে থাকেন। কখনোবা তাকে ম্যানেজার কিংবা ক্রীড়া শিক্ষক নামেও অভিহিত করা হয়।
সচরাচর দলীয় পর্যায়ে বৃহৎ সাফল্য অর্জনের লক্ষ্যে তাকে এক বা একাধিক সহকারী কোচ সহায়তা করে থাকেন। দলের বিজয় অর্জনের মাধ্যমেই তার পরিশ্রমের স্বার্থকতা। সহকারী কোচগণ নির্দিষ্ট কতকগুলো বিভাগে কাজ করে থাকেন। তন্মধ্যে - সম্বন্বয়কের ভূমিকা পালন, শারীরিক ও মানসিক সুস্থতা পরীক্ষণ, শক্তিমত্তা যাচাইকরণ, প্রশিক্ষণ প্রদান ইত্যাদি বহুবিধ ক্ষেত্রে তারা অংশগ্রহণ করে থাকেন।
প্রয়োগ
ফুটবল খেলার স্তর এবং দেশভেদে কোচের ভূমিকা ও দায়িত্ব-কর্তব্যের রূপরেখা ভিন্নতর হতে পারে। যুব ফুটবলে কোচের প্রধান ভূমিকা হচ্ছে খেলোয়াড়দেরকে উদ্বুদ্ধ করা এবং তাদের দক্ষতাকে কাগজে-কলমে দেখিয়ে উত্তরণ ঘটানো। শারীরিক অথবা কৌশলগত উত্তরণের তুলনায় প্রাণবন্তঃ এবং সুন্দর খেলা উপহার দেয়াকে প্রাধান্য দেয়া। সাম্প্রতিক বছরগুলোয় বিভিন্ন দেশের ক্রীড়া নিয়ন্ত্রণ সংস্থাগুলো তাদের প্রশিক্ষণের ছকে এ সংক্রান্ত প্রচেষ্টা অব্যাহত রেখেছে। কোচদেরকেও খেলোয়াড়দের উন্নয়ন এবং বিজয়ের লক্ষ্যে আনন্দ উপভোগের জন্যে প্রয়োজনীয় দিক-নির্দেশনা অনুসরণ করতে বলেছে।
সোনাতলা, মালদা
সোনাতলা হল ভারতের পশ্চিমবঙ্গ রাজ্যের মালদহ জেলার মালদা সদর মহকুমার ইংরেজ বাজার সমষ্টি উন্নয়ন ব্লকের একটি জনগণনা নগর।
জনসংখ্যা
ভারতের ২০১১ সালের আদমশুমারি অনুসারে, সোনাতলার মোট জনসংখ্যা ছিল ১০৫৮৯ জন, যার মধ্যে ৫৩০৯ (৫০%) পুরুষ এবং ৫২৮০ (৫০%) মহিলা। ০-৬ বছর বয়সের মধ্যে জনসংখ্যা ছিল ১৪৫০ জন। সোনাতলায় মোট শিক্ষিত ব্যক্তির সংখ্যা ছিল ৫৫৮৫ জন (৬ বছরের বেশি জনসংখ্যা ৬১.১১%)।
মোবিল
ইতিহাস
১৯১১ সালে স্ট্যান্ডার্ড অয়েল এর ভেঙ্গে যাওয়ার পর স্ট্যান্ডার্ড অয়েল কোম্পানি অব নিউ ইয়র্ক বা সোকোনি গঠিত হয়। ১৯২০ সালে কোম্পানিটি মোবিলঅয়েল নামে রেজিস্টার্ড হয়। ১৯৩১ সালে সোকোনি ভ্যাকুয়াম অয়েলের সাথে যুক্ত হয়।
মিলনগড় রেলওয়ে স্টেশন
মিলানগড় রেলওয়ে স্টেশন হল উত্তর-পূর্ব সীমান্ত রেল অঞ্চলের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার মিলনগড়ের দৌলতপুরে ৮১ নং জাতীয় সড়কের পাশে অবস্থিত।
পণ্ডিত ওমকারনাথ ঠাকুর
জনপ্রিয় গায়ন
তার প্রভূত পরিবেশনা বেশ জনপ্রিয়তা পায়। তার একটি উল্লেখযোগ্য হলো : মায় নেহি মাখন খাইয়ো রে, মাইয়া  ।
পুরস্কার ও সম্মাননা
ভারতের চতুর্থ সর্বোচ্চ অসামরিক সম্মাননা পদ্মশ্রী শুরু হওয়ার পরবর্তী বছরে ১৯৫৫ সালে কলা বিভাগের প্রথম পুরোস্কারপ্রাপক হিসেবে গুজরাত রাজ্যের ২য় প্রতিনিধিত্বে তাকে এই সম্মানে সম্মানিত করা হয়।
তথ্যসূত্র
<references group="" responsive="">
হোসে সারামাগো
থাম্ব|"ধন্যবাদ হোসে সারামাগো" পোস্টার, লিসবন, অক্টোবর ২০১০ হোসে সারামাগো (José Saramago আ-ধ্ব-ব: [ʒu'zɛ sɐɾɐ'magu]) একজন পর্তুগিজ কথাসাহিত্যিক ‍ছিলেন যিনি ১৯৯৮ খ্রিষ্টাব্দের সাহিত্যে নোবেল পুরস্কার লাভ করেন। পর্তুগালে তার জন্ম ১৯২২ খ্রিষ্টাব্দের নভেম্বর ১৬ তারিখে, এক গ্রামীণ মজুদর পরিবারে। তার মৃত্যু হয় ২০১০ খ্রিষ্টাব্দের ১৮ জুন, ৮৭ বৎসর বয়সে। ১৯৪৭ খ্রিষ্টাব্দে তার প্রথম উপন্যাস তেরা দো পেকা‘দো (Terra do Pecado) অর্থাৎ পাপের জমিন প্রকাশিত হয়।  চরম দৈন্যের কারণে ছেলেবেলায় তার যথাযথ প্রাতিষ্ঠানিক শিক্ষা হয় নি; জীবিকার তাগিদে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলেন। ১৯৬৯-এ তিনি পর্তুগিজ কমিউনিস্ট পার্টিতে যোগদান করেছিলেন। তার ১৯৯১ খ্রিষ্টাব্দে প্রকাশিত উ এভানজেলো সেগুনদো জেসাস ক্রিস্তো (O Evangelho segundo Jesus Cristo) অর্থাৎ যে গসপেল যিশুখ্রিষ্টকে অনুসরণ করে  গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু গির্জার চাপে পর্তুগিজ সরকার এতে বাধ সাধে। অভিমান করে হোসে সারামাগো  কানারি দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখালিখি করতেন।
কে. এম. হাফিজুল আলম
'''কে. এম. হাফিজুল আলম''' বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
জীবনের প্রথমার্ধ
আলম ১৯৭৪ সালের ৩ মার্চ জন্মগ্রহণ করেন। আলমের স্নাতক ও স্নাতকোত্তর সম্পূর্ণ করেন। তিনি পিএইচডি করেছেন।
কর্মজীবন
আলম ২৯ জানুয়ারী ২০০২ সালে জেলা আদালত এবং ২৭ এপ্রিল ২০০৩ সালে হাইকোর্ট বিভাগের আইনজীবী হয়।
আলম ২৯:মার্চ ২০১৮ সালে আপিল বিভাগের আইনজীবী হয় He was appointed an additional Judge of the High Court Division on 31 May 2018. তিনি ৩১ মে ২০১৮ সালে তারিখে হাইকোর্ট বিভাগের অতিরিক্ত বিচারপতি নিযুক্ত হন সেপ্টেম্বরে, আলম ও বিচারপতি মোঃ নজরুল ইসলাম তালুকদার বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীর দুর্নীতি দমন কমিশনের সমনকে চ্যালেঞ্জ করে একটি আবেদন খারিজ করে দেন। ২০১৮ সালের নভেম্বরে, আলম এবং বিচারপতি মো: নজরুল ইসলাম তালুকদার দুই বছরের বেশি কারাদণ্ডের কারণে সাবেক প্রধানমন্ত্রী খালেদা জিয়াকে নির্বাচনে অযোগ্য ঘোষণা করে একটি রায় দেন। আলম এবং বিচারপতি মোঃ নজরুল ইসলাম তালুকদার এছাড়াও দুর্নীতি দমন কমিশন কর্তৃক ২০০৭ সালের ২ সেপ্টেম্বর সাবেক প্রধানমন্ত্রী খালেদা জিয়ার বিরুদ্ধে দায়ের করা গ্যাটকো দুর্নীতি মামলার কার্যক্রম শেষ করতে নিম্ন আদালতকে নির্দেশ দেন।
২০১৯ সালের জানুয়ারিতে, বিচারপতি মোঃ নজরুল ইসলাম তাকুকদার এবং আলম ১৫০ মিলিয়ন টাকার দুর্নীতির মামলা থেকে তাদের নাম অব্যাহতি দেওয়ায় এসএম আতিকুর রহমান, জেনারেল ম্যানেজার, ডেপুটি জেনারেল ম্যানেজার মোহাম্মদ আলী এবং রূপালী ব্যাংক লিমিটেডের প্রিন্সিপাল অফিসার মোঃ আব্দুস সামাদ সরকারকে তলব করেন। অর্থ আত্মসাতের মামলায় যাবজ্জীবন কারাদণ্ডপ্রাপ্ত এভারেস্ট হোল্ডিং অ্যান্ড টেকনোলজিস লিমিটেডের ব্যবস্থাপনা পরিচালক এএইচএম বাহাউদ্দিনের করা আপিলের ওপর এ আদেশ দেন। আলম ও বিচারপতি মোঃ নজরুল ইসলাম তালুকদার দুর্নীতি দমন কমিশনের দায়ের করা একটি অপব্যবহার মামলায় ফারমার্স ব্যাংকের প্রধান নিরীক্ষকের জামিন নামঞ্জুর করেন। গত জুলাই মাসে আলম ও বিচারপতি মোঃ নজরুল ইসলাম তালুকদার একটি সুওমোটো রুল জারি করে বাস মালিকদের ৩০ সেপ্টেম্বরের মধ্যে ফিটনেস সার্টিফিকেট নবায়ন করার নির্দেশ দেন। আলম ও বিচারপতি মোঃ নজরুল ইসলাম তালুকদার বনানীর এফআর টাওয়ারের নকশা জালিয়াতির মামলায় রাজধানী উন্নয়ন কর্তৃপক্ষের দুই কর্মচারীকে ছয় সপ্তাহের মধ্যে নিম্ন আদালতে আত্মসমর্পণের নির্দেশ দেন। দুর্নীতি দমন কমিশনের আপিলের পরিপ্রেক্ষিতে প্রধান বিচারপতি সৈয়দ মাহমুদ হোসেনের নেতৃত্বাধীন আপিল বিভাগের বেঞ্চ এ রায় বাতিল করেন।
মে মাসে, আলম এবং বিচারপতি মোঃ নজরুল ইসলাম তালুকদার ডেসটিনি গ্রুপের পরিচালক অবসরপ্রাপ্ত লেফটেন্যান্ট কর্নেল দিদারুল আলমকে জামিন অস্বীকার করেন, কারণ তিনি ১৯.৩৫ বিলিয়ন টাকা মানি লন্ডারিং মামলায় ফ্লাইট রিস্ক ছিলেন। ২০২১ সালের জুন মাসে আলম ও বিচারপতি মোঃ আবু জাফর সিদ্দিকী হাইকোর্ট বিভাগের জামিন আদেশ জালিয়াতির অভিযোগে দুই আইনজীবীসহ চারজনকে গ্রেপ্তারের নির্দেশ দেন।
২০২৩ সালের জুন মাসে আলম এবং বিচারপতি মোঃ আবু আহমেদ জমাদার, বিচারপতি মোঃ শাহিনুর ইসলামের নেতৃত্বে একটি আন্তর্জাতিক অপরাধ ট্রাইব্যুনাল-১ বেঞ্চ বাংলাদেশের স্বাধীনতা যুদ্ধের সময় যুদ্ধাপরাধ, নির্যাতন এবং তিন বেসামরিক নাগরিকের মৃত্যুদণ্ডের জন্য যশোর জেলার চারজনকে মৃত্যুদণ্ড দেয়।
অর্নিথিস্কিয়া
অর্নিথিস্কিয়া (উচ্চারণ অর্‌-নি-থিস্‌-কি-আ) বা প্রিডেন্টাটা রা হল নিরামিষাশী ডাইনোসরদের একটি অধুনা-বিলুপ্ত বর্গ। এদের সমস্ত প্রজাতির একটি সাধারণ বৈশিষ্ট্য হল মুখে পাখির মত চঞ্চুর উপস্থিতি। অর্নিথিস্কিয়া নামের উৎস হল গ্রিক অর্নিথেইয়স (ορνιθειος) অর্থাৎ 'পাখির মত', আর ইস্কিয়ন (ισχιον) অর্থাৎ 'পশ্চাদ্দেশ'। এদের শ্রোণীচক্রের পাখির মত গড়নের জন্য এই নামকরণ করা হয়েছে, যদিও বর্তমান পাখিরা প্রকৃতপক্ষে 'গিরগিটির মত পশ্চাদ্দেশবিশিষ্ট' সরিস্কিয়ান ডাইনোসরদের থেকে উদ্ভূত হয়।
পরিচিত অর্নিথিস্কিয়ান ডাইনোসরেদের মধ্যে পড়ে শিংওয়ালা সেরাটোপ্‌সিয়ান, বর্মধারী স্টেগোসর ও অ্যাঙ্কিলোসর, ইগুয়ানোডন এবং "হংসচঞ্চু" হ্যাড্রোসরিড-দের গোষ্ঠী। তৃণভোজী এই ডাইনোসরেরা প্রায়ই দল বেঁধে থাকত, আর এদের সংখ্যা ছিল সরিস্কিয়ানদের চেয়ে বেশি। বহু প্রজাতির অর্নিথিস্কিয়ান ছিল থেরোপডদের শিকার, আর সাধারণত আয়তনে তারা সরোপডদের চেয়ে ছোট হত।
বৈশিষ্ট্য
১৮৮৭ খ্রিঃ হ্যারি গোভিয়ার সীলি ডাইনোসরিয়া মহাবর্গটিকে সরিস্কিয়া ও অর্নিথিস্কিয়া - এই দুই বর্গে ভাগ করেন। শ্রেণীবিভাগের এই পদ্ধতিটি বিজ্ঞানীমহলে সাধারণভাবে মেনে নেওয়া হয়েছে। অর্নিথিস্কিয়া বর্গের স্বাতন্ত্র্য্য লক্ষ্য করা যায় তাদের শ্রোণীচক্রের সাথে পাখিদের শ্রোণীচক্রের সাদৃশ্যে (যদিও পাখিরা এদের থেকে বিবর্তিত হয়নি), কশেরুকা ও বর্মের গড়নে এবং নিচের চোয়ালের সামনে একটি 'প্রিডেন্টারি' হাড়ের অবস্থানে। এদের উপরের চোয়ালের সামনেও 'প্রিম্যাক্সিলা' নামক একটা অতিরিক্ত হাড় থাকত। এই দুটো হাড় একত্রে পাখির ঠোঁটের মত ধারালো একটা চঞ্চু নির্মাণ করত যার সাহায্যে এই ডাইনোসরেরা সহজেই গাছের ডালপালা ছিঁড়ে খেতে পারত।
অর্নিথিস্কিয়ান পিউবিস হাড়দু'টি ইলিয়ামের সমান্তরালভাবে নিম্নমুখী ও পশ্চাৎমুখী, এবং সামনের দিকে প্রলম্বিত একটি করে অস্থিময় উপবৃদ্ধির সাহায্যে তলপেটের বিভিন্ন অঙ্গের ভারসাম্য রক্ষা করে। এর ফলে গোটা শ্রোণীচক্র চারটে কাঁটার সংযোগস্থলের আকার পায়। অন্যদিকে সরিস্কিয়ান পিউবিস হাড়টি নিম্নমুখী হলেও আদিম গিরগিটিদের মত সামনের দিকে ফেরানো থাকে। অর্নিথিস্কিয়ানদের চক্ষুকোটরের সম্মুখবর্তী গহ্বর তথা অ্যান্টিঅর্বিটাল ফেনেস্ত্রাগুলিও আয়তনে সরিস্কিয়ানদের চেয়ে ছোট হত, আর তাদের শ্রোণীচক্রের সার্বিক গঠনও ছিল অপেক্ষাকৃত স্থিতিশীল। সুষুম্নাকাণ্ডের সমান্তরালভাবে পিউবিসের বিন্যাস ডাইনোসরদের মধ্যে তিন বার আলাদাভাবে বিবর্তিত হয়েছিল, যথা - অর্নিথিস্কিয়ানদের মধ্যে, থেরিজিনোসরদের মধ্যে আর পক্ষীসদৃশ ড্রোমিওসরদের মধ্যে।
বিবর্তনীয় ইতিহাস থেকে বোঝা যায় অর্নিথিস্কিয়ানরা অন্তত তিন বার দ্বিপদ থেকে চতুষ্পদ প্রজাতির জন্ম দিয়েছিল, আর প্রথম দিকে দ্বিপদ আর চতুষ্পদ - দুই রকম অবস্থানেই স্বচ্ছন্দ ছিল।
শ্রেণীবিন্যাসবিদ্যা
নিচে প্রদত্ত অর্নিথিস্কিয়ানদের সরলীকৃত শ্রেণীবিভাগের ছকটি ২০১১ খ্রিঃ টমাস আর. হলৎজ্ কর্তৃক প্রকাশিত একটি প্রতিবেদনের অনুসারী।
জাতিজনি
জেনাসরিয়ান অর্নিথিস্কিয়ানরা দু'টো ক্লেডে বিভক্ত: থাইরিওফোরা ও সেরাপোডা। থাইরিওফোরার মধ্যে পড়ে স্টেগোসরিয়া (যেমন বর্মধারী স্টেগোসরাস) ও অ্যাঙ্কিলোসরিয়া (যেমন অ্যাঙ্কিলোসরাস)। সেরাপোডার অন্তর্গত হল মার্জিনোসেফালিয়া (শিংওয়ালা ট্রাইসেরাটপ্‌স প্রভৃতি ও প্যাকেসেফালোসরিয়া) এবং অর্নিথোপোডা (হংসচঞ্চু হ্যাড্রোসরাস ও এডমন্টোসরাস প্রভৃতি)। সেরাপোডার ধারণাটি অপেক্ষাকৃত সাম্প্রতিক (সেরেনো, ১৯৮৬)।
নিচের ক্ল্যাডোগ্রামটি ২০০০ খ্রিঃ ঝেং ও তার সহকর্মীদের প্রদত্ত একটি বিশ্লেষণের অনুসারী। হেটারোডন্টোসরিডির সমস্ত চিহ্নিত সদস্যেরা এক উৎস থেকে একই সঙ্গে বিবর্তিত হয়েছে।
বাট্‌লার ও অন্যান্যদের দ্বারা ২০১১ খ্রিঃ প্রস্তুত ক্ল্যাডোগ্রামটি নিচে দেওয়া হল। হিপ্‌সিলোফোডন, জেহোলোসরাস প্রভৃতিকে অর্নিথোপোডার অন্তর্গত বিবেচনা করা হয়েছে।
ইয়োসুগা নো সোরা
ইয়োসুগা নো সোরা (ヨスガノソラ) হলো একটি জাপানীজ রোম্যান্টিক অ্যাডাল্ট ভিজুয়্যাল নভেল। এটিকে ডেভেলপ করেছে সিইউএফএফএস (স্ফিয়ার)। উইন্ডোজ এর জন্যে এর একটি গেম ২০০৮ সালের ৫ই ডিসেম্বর মুক্তি পায়। একটি ধারাবাহিক মাঙ্গা ও একটি অ্যানিমে টেলিভিশন সিরিজে এটি অভিযোজিত হয়েছিল। ২০০৯ সালের ২৪শে অক্টোবর, হারুকা নো সোরা নামে একটি সিক্যুয়াল/ফ্যান ডিস্ক মুক্তি পেয়েছিল, যেখানে মূল গেমের অন্তর্গত কিছু চরিত্রের নতুন এবং সুবিস্তৃত চিত্রনাট্য দেখা গিয়েছিল।।
মুক্তি ইতিহাস
২০০৮ সালের ৫ই ডিসেম্বর, গেমটি প্রথমবার উইন্ডোজ পিসির জন্যে মুক্তি পায়। হারুকা না সোরা নামে একটি সিক্যুয়েল/ফ্যান ডিস্ক পরে ২০০৯ সালের ২৪শে অক্টোবর মুক্তি পায়, যেখানে কোজুয়ে আর ইয়াহিরোর সমস্ত দৃশ্যগুলি অন্তর্ভুক্ত রয়েছে, মূল গেমের থেকে পাওয়া সোরার কাহিনী এখানে আরো প্রসারিত হয়েছে, এবং অধিক বোনাস সামগ্রী দিয়ে ভরপুর করা আছে।।
অ্যানিমে
১২ পর্বের অ্যানিমে সিরিজ ইয়োসুগা নো সোরা ২০১০ সালের ৪ঠা অক্টোবর থেকে সম্প্রচারিত হওয়া শুরু করে। প্রত্যেকটি পর্বের ২২ মিনিটে থাকে মূল কাহিনীর অংশ আর বাকি ৩ মিনিটে থাকে ওমাকে অংশ। কাহিনীর মূল প্রেক্ষাপটে একাধিক-খন্ডের শাখাবিন্যাস দেখা যায়। এখানে মুক্তভাবে কাজুহা, আকিরা, নাও আর সোরার গল্প আলাদা আলাদা ভাবে তুলে ধরা হয়েছে, অর্থাৎ প্রত্যেকটি গল্পের নির্দিষ্ট পর্ব নির্ধারিত রয়েছে। প্রত্যেক পর্বের শিরোনাম যে চরিত্রকে কেন্দ্র করে বানানো হয়েছে, সেটা প্রকাশ করে। সিরিজের বিশেষ বোনাস অংশে রয়েছে মোতোকার গল্প, এখানে ব্যাপকভাবে ব্যঙ্গকৌতুক ও সুপার ডিফর্ম চরিত্র নকশার উপর জোর দেওয়া হয়েছে। এইরকম প্রত্যেক পর্বের প্রত্যেক অংশের শেষে তাদের নিজস্ব এন্ডিং কৃতিত্বও দেওয়া আছে। অ্যানিমেটির ওপেনিং থিম হলো ইউফোনিয়াস-এর গাওয়া "হিয়োকু নো হানে"-(比翼の羽根) এবং শেষের দুটি এন্ডিং থিম হলো যথাক্রমে নেকোক্যান ফিট. জুনকা আমাওতো-র "সুনাগুকিজুনা"-(ツナグキズナ) আর মোমোইরো কভার্স-এর "পিংকি জোনস"-(ピンキー・ジョーンズ)।
সিরিজের প্রথম খণ্ডটি ডিভিডি ও ব্লু-রে ডিস্ক আকারে কিং রেকর্ডস কর্তৃক ২০১০ সালের ২২শে ডিসেম্বর মুক্তি পেয়েছিল এবং শেষের চতুর্থ খণ্ডটি এক লিমিটেড এডিশন ব্লু-রে ডিস্কে ও সোরা কাসুগানোর খেলনা পুতুল স্ট্র্যাপ সমেত ২০১১ সালের ২৬শে মার্চ মুক্তি পেয়েছিল।
৩১ ডিসেম্বর, ২০১৫ সালে সিরিজটি আমেরিকার তোকু চ্যানেলে সম্প্রচারিত হয়েছিল।।
পর্ব তালিকা
(ব্র্যাকেটের মধ্যে প্রত্যেক খন্ডের পর্ব সংখ্যা চিহ্নিত করা হয়েছে, যেমন (A3) হলো আকিরা খন্ডের তৃতীয় পর্ব। প্রতীক: A-আকিরা, K কাজুহা, N-নাও, S-সোরা।)
ড্রামা সিডি
এখানে ৫টি ড্রামা সিডি রয়েছে: ২টি আসল ভিজুয়াল নভেল "ইয়োসুগা নো সোরা" কেনার সাথে মুক্তি পায়, ১টি "হারুকা না সোরা" ফ্যান ডিস্কের প্রি-অর্ডারের সাথে মুক্তি পায়, ২টি এই অ্যানিমে অভিযোজনের দ্বিতীয় ও চতুর্থ ব্লু-রে খন্ডের সাথে মুক্তি পায়।।
মাঙ্গা
ইয়োসুগা নো সোরার একই নামানুসারে একটি মাঙ্গা অভিযোজিত হয়, যেটি কাদোকাওয়া শোতেন-এর কম্প এস ম্যাগাজিনে ধারাবাহিকভাবে প্রকাশিত হয়।
সংগীত
আসল গেমের ওএসটি সমেত ম্যানাকের রচিত সংগীতগুলি ২০০৯ সালের ২৭শে ফেব্রুয়ারি স্ফিয়ার কর্তৃক মুক্তিপ্রাপ্ত হয়।
এখানে ৯টি সঙ্গীত রয়েছে: আসল ভিজুয়্যাল নভেল ইয়োসুগা নো সোরা থেকে ৩টি সঙ্গীত সংসৃষ্ট, ১টি ফ্যান ডিস্ক হারুকা না সোরা থেকে উদ্ভূত, এবং বাকি ৫টি অ্যানিমে থেকে নেওয়া। কিছু শিরোনাম অবশ্যই অফিসিয়াল, ক্রেতা এবং ডেটাবেসের জন্যে সামঞ্জস্যপূর্ন নয়, তাই তাদের নিয়মমাফিক শিরোনামগুলি মিউজিকব্রেঞ্জের নির্দেশিকা অনুযায়ী দেওয়া হয়েছে।
এন১০৬ (বাংলাদেশ)
এন১০৬ বা চট্টগ্রাম রাঙ্গামাটি মহাসড়ক বাংলাদেশের একটি জাতীয় মহাসড়ক, যা চট্টগ্রাম শহর এবং রাঙ্গামাটি এর মধ্যে সংযোগ স্থাপন করেছে।
চট্টগ্রাম সেকশন
চট্টগ্রাম সেকশনের দৈর্ঘ্য ৩০ কিলোমিটার।
রাঙ্গামাটি সেকশন
রাঙ্গামাটি সেকশনের দৈর্ঘ্য ৩৬ কিলোমিটার।
সুরু প্রবাল সাপ
কালিওফিস মিলানুরুস বা সুরু প্রবাল সাপ, এক প্রজাতির বিষাক্ত এলাপিডি সাপ, যা ভারতীয় উপমহাদেশের স্থানীয় প্রজাতি।  এদের দুটি উপ-প্রজাতি সনাক্ত হয়েছে।
ভৌগোলিক পরিসীমা
এটি ভারত, বাংলাদেশ এবং শ্রীলঙ্কায় পাওয়া যায়। কালিওফিস মিলানুরুস সিনহেলিয়াস উপ- প্রজাতিটি শ্রীলঙ্কায় পাওয়া যায়।
গান্ধী'স অ্যাসাসিন
সমালোচনামূলক অভ্যর্থনা
হিন্দুস্তান টাইমস- এর সম্রাট চৌধুরী লিখেছেন "গভীরভাবে গবেষণা করে এবং স্পষ্টভাবে লেখা, গান্ধীর হত্যাকারী নাথুরাম গডসের প্রতিকৃতিতে এবং এম কে গান্ধীকে হত্যার চক্রান্তের বিশদ বিবরণে একটি ভাল কাজ", নিউজ ৯ লাইভ -এর সৌরভ শর্মা লিখেছেন "এটি ইতিহাসের অন্য যেকোনো বিবরণের চেয়ে বেশি আকর্ষণীয় এবং প্রকাশকারী।" ,
দ্য টেলিগ্রাফ ইন্ডিয়ার অর্ঘ কেআর ব্যানার্জী এবং ডেকান ক্রনিকলের আনন্দ কে সহায় বইটি পর্যালোচনা করেছেন।
টম ক্লেভারলি
থমাস উইলিয়াম "টম" ক্লেভারলি (জন্ম ১২ আগস্ট ১৯৮৯) একজন ইংরেজ পেশাদার ফুটবলার যিনি মূলত একজন সেন্ট্রাল মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন।
এডভার্ড মুঙ্খ
এডভার্ড মুঙ্খ (, ; ১২ ডিসেম্বর ১৮৬৩ – ২৩ জানুয়ারি ১৯৪৪) একজন ইউরোপীয় চিত্রকর, যার জন্ম নরওয়ের অসলো শহরে। তাকে এক্সপ্রেশনিস্ট শিল্পকলার অগ্রদূত বলা হয়ে থাকে। তার সবচেয়ে পরিচিত ছবি হলো The Scream যার অর্থ "চিৎকার"। এই চিত্রকর্মটি সারা ইউরোপে গ্রহণযোগ্যতা পেয়েছিল এর কারণে এই শিল্পী বিখ্যাত হয়ে আছেন‌।
খাদ্যে অ্যালার্জি
খাদ্যে এলার্জি খাদ্য থেকে তৈরি হওয়া এক অস্বাভাবিক ইমিউন প্রতিক্রিয়া । [1] এলার্জি প্রতিক্রিয়া লক্ষণগুলি হালকা থেকে গুরুতর হতে পারে। [1] এতে চুলকানি, জিহ্বা ফুলে ওঠা, বমি, ডায়রিয়া, হাইভ, শ্বাসকষ্ট বা রক্তচাপ কম হয়ে যেতে পারে। [1] এটা সাধারণত এক্সপোজারের কয়েক মিনিট থেকে কয়েক ঘণ্টার মধ্যে ঘটে। [1] যখন লক্ষণগুলি গুরুতর হয়, তখন তাকে অনাফিল্যাক্সিস বলা হয়। [1] খাদ্যে অসহিষ্ণুতা এবং খাদ্যে বিষাক্ততা পৃথক অবস্থা এবং সেগুলো ইমিউন প্রতিক্রিয়া দ্বারা সৃষ্টি হয় না। [1] [2]
সাধারণত গরুর দুধ, চিনাবাদাম, ডিম, শেলফিশ, মাছ, গাছ বাদাম, সয়া, গম, চাল এবং ফল এর দ্বারা খাদ্যে এলার্জি হতে পারে। [1] [2] [3] সাধারণ এলার্জি দেশের উপর নির্ভর করে পরিবর্তিত হয়। [1] ঝুঁকির কারণগুলি হতে পারে পারিবারিক এলার্জি র ইতিহাস, ভিটামিন ডি-এর অভাব, স্থূলতা এবং অত্যধিক পরিচ্ছন্নতার। [1] [2] অ্যালার্জিগুলি ঘটে যখন শরীরের প্রতিরোধ ব্যবস্থার অংশ ইমিউনোগ্লোবুলিন ই (IgE), খাদ্য অণুর সাথে সংযুক্ত হয়। [1] খাদ্যের প্রোটিন ই মূলত মূল সমস্যা। [2] এটি হিস্টামাইনের মতো প্রদাহজনক রাসায়নিক পদার্থগুলি মুক্ত করে। [1] রোগ নির্ণয় সাধারণত একটি চিকিৎসা ইতিহাস, খাদ্য বাছাই, ত্বক বিদ্ধ করে পরীক্ষা, নির্দিষ্ট খাদ্যের IgE অ্যান্টিবডিগুলির জন্য রক্ত পরীক্ষা, বা মৌখিক খাদ্য চ্যালেঞ্জের ভিত্তিতে হয়। [1] [2]
যে সকল খাবারে এলার্জি হতে পারে শুরু দিকেই সে সকল খাবারের এক্সপোজার প্রতিরক্ষামূলক হতে পারে। ব্যবস্থাপনা করা হয় যে সকল খাবারে এলার্জি আছে সেগুলো এড়িয়ে চলা এবং এক্সপোজার হয়ে গেলে পরিকল্পনা রাখার মাধ্যমে। এই পরিকল্পনার   অংশ হতে পারে অ্যাড্রেনালিন দেওয়া এবং চিকিৎসা সর্তকতা জুয়েলারি পরা। খাদ্যে এলার্জির ক্ষেত্রে এই এলার্জেন ইমুনোথেরাপির উপকার উপকার পরিষ্কার নয়, তাই ২০১৫ সাল থেকে এটাকে সুপারিশ করা হয় না। বাচ্চাদের কিছু খাদ্যে এলার্জি বয়সের সাথে সাথে সমাধান হয়ে যায় যেমন দুধ, ডিম এবং সয়া; অন্যদিকে কিছু কিছু যেমন বাদাম এবং সেলফিশ এর সমাধান সাধারণত হয় না।
উন্নত বিশ্বে প্রায় ৪% থেকে ৮% লোকের  কমপক্ষে একটি  খাবারে খাদ্য এলার্জি আছে। এটা  প্রাপ্তবয়স্কদের থেকে বাচ্চাদের মধ্যে বেশি এবং অনুপাতে বাড়ছে।  মেয়ে শিশুদের থেকে সাধারণ ছেলে  শিশুরা বেশি আক্রান্ত হয়। কিছু এলার্জি সাধারণত জীবনের শুরুর দিকে বিকশিত হয় কোন দিকে কিছু এলার্জি সাধারণত পরবর্তী জীবনে বিকশিত হয়।  উন্নত বিশ্বে জনগণের একটি বড় অংশ বিশ্বাস করে তাদের খাদ্যে এলার্জি আছে যদিও তাদের খাদ্যে এলার্জি থাকে না।  ব্রাজিলে খাদ্যে এলার্জি এর উপস্থিতি জানানো বাধ্যতামূলক।
লক্ষণ ও উপসর্গ
খাদ্য এলার্জিগুলি সাধারণত দ্রুত শুরু হয় (সেকেন্ড থেকে এক ঘণ্টা পর্যন্ত) এবং এতে অন্তর্ভুক্ত থাকতে পারে:
অবশ্য কিছু কিছু ক্ষেত্রে লক্ষণগুলি প্রকাশ পেতে কয় ঘণ্টা দেরিও হতে পারে।
লক্ষণ পরিবর্তিত হতে পারে। প্রতিক্রিয়া শুরু করার জন্য প্রয়োজনীয় খাদ্যের পরিমাণেও ভিন্ন হয়।
এলার্জি সংক্রান্ত গুরুতর বিপদ শুরু হতে পারে যখন শ্বাসযন্ত্র বা রক্ত সঞ্চালন প্রভাবিত হয়। শ্বাস এর সময় বাঁশির মতো শব্দ বা  নীল হয়ে যাওয়া দেখে এটার নির্দেশ পাওয়া যেতে পারে। রক্ত সঞ্চালন কম হয়ে গেলে পালস দুর্বল হয়ে যায়, চামড়া সাদা হয়ে যায় এবং আক্রান্ত ব্যক্তি অজ্ঞান হয়ে যেতে পারেন।
অ্যালার্জিক রিঅ্যাকশন এর একটি গুরুতর ঘটনা হল যখন শ্বাসতন্ত্র এবং রক্ত সংবহনতন্ত্র আক্রান্ত হয়, একে অ্যানফিল্যাক্সিস বলা হয়। যখন রক্তচাপ কমে যাওয়ার মতো উপসর্গ গুলো প্রকাশ পায় তখন তখন ব্যক্তিটিকে এনাফিল্যাক্টিক শক -এ আক্রান্ত বলে মনে করা হয়। যখন IgE অ্যান্টিবডি জড়িত থাকে এবং শরীরের যে অংশ খাদ্যের সাথে সরাসরি যোগাযোগে থাকে না -সে সকল অংশ আক্রান্ত হয় এবং উপসর্গ দেখায় তখন অ্যানাফিল্যাক্সিস ঘটে। যাদের চিনাবাদাম, গাছ বাদাম কিংবা সামুদ্রিক খাবারে এলার্জি আছে তাদের অ্যানফিল্যাক্সিস হওয়ার ঝুঁকি অনেক বেশি থাকে।
কারণ
যদিও সংবেদনশীলতা মাত্রা বিভিন্ন দেশে বিভিন্ন রকম হতে পারে,  সাধারনত দুধ, ডিম, চিনাবাদাম, গাছ বাদাম, সামুদ্রিক খাবার, শেলফিশ, সয়াবিন এবং গমের এলার্জি পাওয়া যায়। এগুলোকে প্রায়ই একসাথে "বৃহৎ আট" হিসেবে উল্লেখ করা হয়। বীজের অ্যালার্জি - বিশেষত তিলে - অনেক দেশে বাড়ছে বলে মনে হচ্ছে। বিশেষ অঞ্চলে বিশেষ এলার্জির একটি উদাহরণ হল ভাতের এলার্জি যেটা পূর্ব এশিয়ার একটি খাবারের একটি বড় অংশ।
সবচেয়ে সাধারণ খাদ্য এলার্জিগুলির মধ্যে একটি হচ্ছে চিনাবাদাম সংবেদনশীলতা, যা বীজ পরিবারের সদস্য। চিনাবাদাম এলার্জি গুরুতর হতে পারে কিন্তু বড় হবার সাথে সাথে অনেক শিশুর এটা দূর হয়ে যায়। কাশু, ব্রাজিল বাদাম, হজেলন, ম্যাকডামিয়াম বাদাম, পেকান, পিস্তাশিও, পাইন বাদাম, নারকেল এবং আখরোট ও কতগুলো সাধারণ অ্যালার্জেন। ভুক্তভোগী একটি কিংবা বিভিন্ন ধরনের গাছ বাদমে সংবেদনশীল হতে পারে। এছাড়াও, বীজ যেমন, তিল এবং পপি বীজ তেলে প্রোটিন থাকে, যা এলার্জি প্রতিক্রিয়া সৃষ্টি করতে পারে।
প্রতি ৫০ জন বাচ্চার একজনের ডিমে এলার্জি থাকতে পারে কিন্তু তা পাঁচ বছর বয়সের মধ্যেই ঠিক হয়ে যায়। সাধারণত, ডিমের কুসুম এর চাইতে ডিমের সাদা অংশের প্রোটিনে বেশি সংবেদনশীলতা থাকে।
আরও কিছু সাধারণ এলার্জেন হল গরু, ছাগল বা ভেড়ার দুধ এবং অনেক ভুক্তভোগী দুগ্ধজাতীয় খাদ্য যেমন পনির সহ্য করতে পারে না। দুধের এলার্জিযুক্ত শিশুদের একটি ছোট অংশ, প্রায় ১০% এর গরুর মাংসের প্রতিক্রিয়া থাকতে পারে। গরুর মাংসে সামান্য পরিমাণ প্রোটিন থাকে যা গরুর দুধেও থাকে।
সামুদ্রিক খাবার অ্যালার্জেনের অন্যতম একটি উৎস; মানুষ মাছ, ক্রাস্তেসিয়ান, বা শেলফিশ -এ পাওয়া প্রোটিনে এলার্জিক হতে পারে।
অন্যান্য যে সকল খাবারে এলার্জিক প্রোটিন থাকতে পারে যেমন সয়া, গম, ফল, শাকসবজি, ভুট্টা, মসলা, কৃত্রিম এবং প্রাকৃতিক রং,    এবং বিভিন্ন রাসায়নিক।
বিভিন্ন খাবারে থাকা পেরুর বালসাম, "শীর্ষ পাঁচ" অ্যালার্জির  একটি যা চর্মরোগ ক্লিনিকে প্যাচ টেস্ট সাধারণত সংবেদনশীলতা দেখায়।
সংবেদনশীলতা
সংবেদনশীলতা খাদ্যনালী ও শ্বাসনালি এবং সম্ভবত ত্বকের মাধ্যমে ঘটতে পারে। প্রস্তাব হয়েছে যে ত্বকের বিভিন্ন ধরনের ক্ষতি যেমন একজিমা সংবেদনশীলতা তৈরি করতে পারে। মেডিসিন ইনস্টিটিউটের একটি রিপোর্টে বলা হয়েছে যে ভ্যাকসিনের খাদ্য প্রোটিনগুলি যেমন জেলাতিন, দুধ, বা ডিম  ভ্যাকসিন গ্রহীতার মধ্যে, সেসব খাদ্যদ্রব্যগুলিতে সংবেদনশীলতা (অ্যালার্জির উন্নয়ন) সৃষ্টি করতে পারে।
এটপি
যেসব মানুষের মধ্যে অ্যালপিক সিনড্রোম থাকে, খাদ্যের অ্যালার্জিগুলি তাদের মধ্যে আরও সহজেই বিকাশ ঘটায়, রোগের একটি খুব সাধারণ সংমিশ্রণ: এলার্জি রাইনাইটিস এবং কনজেন্ট্টিভাইটিস, অ্যাকজমা এবং হাঁপানি । সিনড্রোম একটি শক্তিশালী উত্তরাধিকার উপাদান আছে; এলার্জি রোগের একটি পারিবারিক ইতিহাস এটোপিক সিনড্রোমের নির্দেশক হতে পারে।
ইল্যুভেটি
ইল্যুভেটি একটি সুইস ফোক মেটাল ব্যান্ড যা ক্রিগেল গ্লাঞ্জম্যান দ্বারা ২০০২ সালে জুরিখের উইন্টারথুর শহরে গঠিত হয়। প্রকল্পটির প্রথম ইপি ভেন ২০০৩ সালে বের হয়। ভেন ছিল গ্লাঞ্জম্যানের নিজস্ব স্টুডিও অ্যালবাম কিন্তু এর সাফল্যের পরিপ্রেক্ষিতে একটি সম্পূর্ণ ব্যান্ড গঠিত হয়। ব্যান্ডটি ২০০৬ সালের জুনে স্পিরিট নামের একটি পূর্ণ দৈর্ঘ্যের অ্যালবাম বের করে। ২০০৭ সালের নভেম্বরে তারা নিউক্লিয়ার ব্ল্যাস্ট রেকর্ডসের সাথে চুক্তিবদ্ধ হয়। ২০০৮ সালে স্লানিয়া নামের তাদের অ্যালবাম বের হয় নিউক্লিয়ার ব্ল্যাস্ট রেকর্ডস থেকে। অ্যালবামটি সুইস চার্টের ৩৫ তম স্থানে ও জার্মান চার্টের ৭২তম স্থানে অবস্থান করে। তাদের বেশির ভাগ গানই একটি বিচ্ছিন্ন ভাষা গাউলিশে গাওয়া হয়েছে। ইলভেইটি একটি হেলভেটিক গাউলিশ আমি হেল্ভেশিয়ান্দের জন্য, যা নেয়া হয়েছে প্রথমদিকের একটি কেল্টিক হেলভেটি উপজাতির রেকর্ড থেকে যা থেকে এসেছে বর্তমানের সুইজারল্যান্ড। ব্যান্ডটি নানা ঐতিহ্যবাহী বাদ্যযন্ত্র ব্যবহার করে যেমন এ্যামডস্ট গিটার ও উচ্চ স্বরের গায়কী।
পরিচিতি
২০০২ সালে ক্রিস্টিয়ান ক্রিগেল গ্লাঞ্জম্যানের একটা স্টুডিও প্রকল্প ইলভেইটিতে তিনি বিভিন্ন শিল্পী দিয়ে নানা রকম গান করেন। পরের বছর ভেন নামক ইপি বের হয়। এরপরই তিনি সিদ্ধান্ত নেন যে স্টুডিও প্রকল্পের চেয়ে একটা ব্যান্ডই গঠন করা হবে এবং ব্যান্ডটিতে মোট ১০ জন সদস্য হয় তখন। এলিমেন্টস অব রক নামের সুইস মেটাল ফেস্টিভ্যালে তারা প্রথম গান গায় ও পরে ডাচ লেবেল ফিয়ার ডার্ক লেবেলের সাথে চুক্তিবদ্ধ হয়। ২০০৪ সালে তারা ভেন ইপিকে আবার প্রকাশ করে। তারা কোরপিকালানি ও কুরাকচ্যান নামের আন্তর্জাতিকভাবে প্রতিষ্ঠিত পাগান ফোক মেটাল ব্যান্ডের সাথেও ফিয়ার ডার্ক ফেস্টিভ্যালে অংশ নেয়। এ সময়ে প্রায় ৭ জন সদস্য ব্যান্ড ত্যাগ করেন নানা কারণে। প্রে আবার ৬ জন যোগ দেয় তাদের সাথে। তারা মোট ৯ সদস্যের ব্যান্ডে পরিণত হয়। ২০০৬ সালে তাদের অ্যালবাম স্পিরিট প্রকাশিত হয়। ২০১০ সালে তারা ভারত সফরে আসে ও গোহাটিতে আইআইটি ক্যাম্পাসে ও আসামে গান পরিবেশন করে।
টাঙ্গালিয়া শাল
টাঙ্গালিয়া শাল হাতে তৈরী একধরনের পোশাক যা ভারতের গুজরাত প্রদেশের দলিত সম্প্রদায়ের মানুষেরা তৈরী করে থাকে। রাজ্যের সৌরাষ্ট্র অঞ্চলের সুরেন্দ্রনগর জেলায় সাতশত বছর ধরে এই শাল তৈরী হয়ে আসছে। জেলার দেদাড়া, ভাস্তাড়ি, গোদাবেরি এবং ভাড়লা গ্রামে ঐতিহ্যবাহী রামরাজ, চারমালিয়া, ধুনস্লু এবং লোবদি বস্ত্র তৈরী হয়ে আসছে। ওয়াংখেড়, আমরেলি, দেহগাম, সুরেন্দ্রনগর, জোরাভারনগর, বোটাড, ভাবনগর এবং কুচ অঞ্চলের মহিলারা শাল এবং স্কার্টের উপরে আবরণ হিসেবে এই টাংগালিয়া শাল ব্যবহার করে থাকে।
তৈরী পদ্ধতি
বাড়িতে স্থাপিতে তাঁতে এই শাল প্রস্তুত করা হয়। এই পোষাকে ফোঁটার ব্যবহার স্টাইল হিসেবে প্রতিষ্ঠা পেয়েছে। ফোঁটার পাশাপাশি ভৌগোলিক প্যাটার্ণও অঙ্কন করা হয়।
বর্তমান অবস্থান
২০০৭ সালে ভারতের ন্যাশনাল ইনস্টিটিউট অভ ফ্যাশন টেকনোলজি (NIFT) এর সহায়তায় গান্ধীনগরে টাঙ্গালিয়া হস্তকলা এসোসিয়েশান প্রতিষ্ঠা করা হয় যেখানে পাঁচ গ্রামের ২২৬ জন তাঁতীকে সদস্য হিসেবে অন্তর্ভুক্ত করা হয়। পরবর্তী বছরসমূহে NIFT দক্ষ কর্মী সৃষ্টি, মান নিয়ন্ত্রণ, নকশা উন্নয়ন ইত্যাদি বিষয়ের উপর কর্মশালা চালিয়ে আসছে। ফলশ্রুতিতে টাঙ্গালিয়া হস্তকলা এসোসিয়েশান (TIA) GI এর অধীনে নিবন্ধন লাভ করেছে।
পাপ্পু হোসাইন
মোহাম্মদ পাপ্পু হোসাইন (জন্ম: ৭ এপ্রিল ১৯৯৯; পাপ্পু হোসাইন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।
বাংলাদেশী ফুটবল ক্লাব আরামবাগের যুব পর্যায়ের হয়ে খেলার মাধ্যমে পাপ্পু ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। অতঃপর আরামবাগের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৭–১৮ মৌসুমে তিনি সাইফে যোগদান করেছেন, সাইফের হয়ে তিনি নাসিরুদ্দিন চৌধুরীর অধীনে ২০২০–২১ বাংলাদেশ ফেডারেশন কাপের রানার-আপ হয়েছেন। মাঝে তিনি এক মৌসুমের জন্য ধারে ঢাকা মোহামেডানের হয়ে খেলেছেন, যেখানে তিনি ১১ ম্যাচে অংশগ্রহণ করেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব চট্টগ্রাম আবাহনীতে যোগদান করেছেন।
প্রারম্ভিক জীবন
মোহাম্মদ পাপ্পু হোসাইন ১৯৯৯ সালের ৭ই এপ্রিল তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার চাচাতো ভাই সোহেল রানাও একজন ফুটবল খেলোয়াড়।
চড়াইকল রেলওয়ে স্টেশন
চড়াইকল রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন।
ইতিহাস
১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ উদ্বোধন করে। এই লাইনকেই বর্ধিত করে ১৫ নভেম্বর ১৮৬২ সালে দর্শনা   থেকে জগতী পর্যন্ত ৫৩.১১ কিমি ব্রডগেজ (১,৬৭৬ মিমি) রেললাইন শাখা উন্মোচন করা হয়। কুষ্টিয়া থেকে পদ্মার পাড়ে (পদ্মা ও যমুনার সংযোগস্থল) অবস্থিত অভ্যন্তরীণ নদীবন্দর গোয়ালন্দ ঘাট  পর্যন্ত ৭৫ কিমি দীর্ঘ রেললাইন উদ্বোধন করা হয় ১ জানুয়ারি ১৮৭১ সালে।  এসময় কুষ্টিয়া(জগতি) থেকে গোয়ালন্দ ঘাট লাইনের স্টেশন হিসেবে চড়াইকল রেলওয়ে স্টেশন তৈরি করা হয়।
পরিষেবা
চড়াইকল রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
মৌ হামিংবার্ড
মৌ হামিংবার্ড (বৈজ্ঞানিক নাম: Mellisuga helenae) Trochilidae (ট্রকিডি) গোত্র বা পরিবারের অন্তর্গত Mellisuga (মেলিসুগা) গণের অন্তর্গত এক প্রজাতির মৌপায়ী পাখি। পাখিটি কিউবার ঘন অরণ্যে দেখতে পাওয়া যায়। মাত্র ১ লক্ষ ৯ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা আশঙ্কাজনকহারে কমছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। এর ওজন ১.৬-২ গ্রাম এবং দৈর্ঘ্য ৫-৬ সেমি (২.০-২.৪ ইঞ্চি)। মৌ হামিংবার্ড বিশ্বের ক্ষুদ্রতম পাখি হিসেবে পরিচিত।
মর্দেচাই বিরশুবস্কি
মর্দেচাই বিরশুবস্কি  ( מרדכי וירשובסקי  , ১০  মে ১৯৩০ - ১ মে ২০১২) ছিলেন একজন ইসরায়েলি রাজনীতিবিদ যিনি ১৯৭৭ থেকে ১৯৯২ সালের মধ্যে বেশ কয়েকটি দলের সদস্য হয়ে নেসেটে ডেপুটি স্পিকার হিসাবে দায়িত্ব পালন করেন।
জীবনী
জার্মানির লিপজিগে জন্মগ্রহণকারী, বীরশুবস্কি ১৯৩৯ সালে বাধ্যতামূলক ফিলিস্তিনে আলিয়াহ তৈরি করেন। তিনি জেরুজালেমের হিব্রু বিশ্ববিদ্যালয়ে আইন অধ্যয়ন করার আগে তেল আবিবের হার্জলিয়া হিব্রু উচ্চ বিদ্যালয়ে পড়াশোনা করেন, পরে আইনজীবী হিসাবে সনদপ্রাপ্ত হন এবং ওকালতি শুরু করেন। ১৯৫৫ থেকে ১৯৬৬ সাল পর্যন্ত তিনি মেকোরোটের আইন উপদেষ্টা হিসেবে কাজ করেন, তেল আবিব সিটি কাউন্সিলের আইনি উপদেষ্টা হওয়ার আগে, তিনি ১৯৭৭ সাল পর্যন্ত এ দায়িত্ব পালন করেন। ১৯৭৪ সালে তিনি শিনুইয়ের প্রতিষ্ঠাতাদের মধ্যে ছিলেন, এবং ১৯৭৭ সালে ডেমোক্রেটিক মুভমেন্ট ফর চেঞ্জ তালিকায় (যারা শিনুই ছিলেন) নেসেট নির্বাচিত হন। পরের বছর যখন দলটি বিভক্ত হয়ে যায়, তখন তিনি শিনুই গোষ্ঠীর সাথে থাকেন। তিনি ১৯৮১ এবং ১৯৮৪ সালে পুনরায় নির্বাচিত হন।৫ আগস্ট ১৯৮৭ শিনুই ত্যাগ করে বাম রেটেজে যোগদান করেন। রেটেজের তালিকায় ১৯৮৮ সালে পুনর্নির্বাচিত হন,নেসেটে ডেপুটি  স্পিকার  হন । তিনি ১৯৮৯ সালের তেল আবিব মেয়র নির্বাচনে প্রার্থী ছিলেন, কিন্তু ৫.৭% ভোট পেয়ে চতুর্থ স্থান লাভ করেন। ১৯৯২ সালের নির্বাচনে তিনি  নেসেট আসনটি হারান, রতজ শিনুই এবং ম্যাপামের সাথে মেরেটজ জোট গঠনের কিছুদিন পরে। তিনি ১৯৯৩ সালে আবার তেল আবিব মেয়র পদে প্রতিদ্বন্দ্বিতা করেন, কিন্তু ৩.৬% ভোট পেয়ে চতুর্থ স্থান লাভ করেন। তিনি পরবর্তীকালে রেটেজের সদস্য হিসাবে তেল আভিভ সিটি কাউন্সিরের এবং দ্য গ্রীণ এলাকার দায়িত্ব পালন করেন। তিনি প্রতিবন্ধী সংগঠন সমিতির চেয়ারম্যানও ছিলেন। রিভলিং বলেন, “যে প্রাক্তন এমকে মর্দচাই বীরশুবস্কির নেসেটে মূল্যবান অবদান রেখেছিলেন-যেমন ইলহারার এবং হুইলচেয়ারে ইলান গিলন ইলান গিলন। তিনি প্রতিবন্ধীদের জন্য অনেক কাজ করে গেছেন। রিভলিন বলেন, "অক্ষমতা মানুষকে অনেক ক্ষেত্রে সফল হতে বাধা দেয় না।”
দাম্পত্য জীবন
বিরশুবস্কি ভায়োলা নামে এক ইসরাইলী মেয়েকে বিবাহ করেন। তাদের দু’সন্তান এবং পাঁচ নাতি আছে।
মৃত্যু
তিনি ৮২ বছর বয়সে মারা যান।
নারী অধিকার
মর্দেচাই বিরশুবস্কি ইসরাইলে নারী অধিকার বাস্তবায়নে অনেক কাজ করেছেন। বিশেষ করে তার প্রতিবন্ধী সংগঠনের মাধ্যমে প্রতিবন্ধী নারী ও শিশুর জন্য শিক্ষা, বাসস্থান, চলাচলের সরঞ্জাম, পোশাক, চিকিৎসা ইত্যাদি বিষযে অবদান রেখেছেন।
ঝারসুগুড়া বিমানবন্দর
ঝারসুগুড়া বিমানবন্দর বা বীর সুরেন্দ্র সাএ বিমানবন্দর (আইএটিএ: জেআরজি, আইসিএও: ভিইজেএইচ) ভারতের পশ্চিম ওড়িশার ঝারসুগুড়া শহর থেকে ৫ কিলোমিটার উত্তর-পূর্বাঞ্চলে অবস্থিত। । বিমানবন্দরটি বীর সুরেন্দ্র সাঁই বিমানবন্দর নামেও পরিচিত। আধুনিকীকরণের পরে ২৮ সেপ্টেম্বর ২০১৮ সালে প্রধানমন্ত্রী নরেন্দ্র মোদি বিমানবন্দর উদ্বোধন করেন।  ৩১ মার্চ ২০১৯ তারিখে স্পাইসজেট প্রথম উড়ান পরিষেবা চালু করে। এই উড়ান পরিষেবা চালু হওয়ার সঙ্গে সঙ্গে ওড়িশার দ্বিতীয়  বিমানবন্দর হিসাবে ঝারসুগুড়া বিমানবন্দর তার পথ চলা শুরু করে।
ইতিহাস
এই বিমানবন্দর থেকে ব্রিটিশ বিমানবাহিনী দ্বিতীয় বিশ্বযুদ্ধের সময় আরএএফ ও অন্যান্য সহযোগী বাহিনীর দ্বারা সুভাষচন্দ্র বসু নেতৃত্বাধীন ভারতীয় স্বাধীনতা যুদ্ধের বিরুদ্ধে যুদ্ধ করে। ভারত ব্রিটিশদের থেকে স্বাধীনতা লাভের পর, বিমানবন্দরটি পরিত্যক্ত হয়। এয়ার ওড়িশা ২ নভেম্বর ২০১২ সালে ঝারসুগুড়া বিমানবন্দর থেকে রৌরকেলা বিমানবন্দর ও ভুবনেশ্বর বিমানবন্দরের মধ্যে অনির্দিষ্ট বাণিজ্যিক উড়ান চালু করেছে। ২০১৮ সালের ৪ মে, বেসামরিক বিমান পরিবহনের প্রধান ঝারসুগুড়া বিমানবন্দরকে ভুবনেশ্বরের বিজু পট্টনায়েক বিমানবন্দরের পর ওড়িশার দ্বিতীয় সক্রিয় বিমানবন্দর হিসাবে নির্মাণের অনুমতি দেয়।
বিমানবন্দরটি ৯০৯.২২ একর জমির মধ্যে বিস্তৃত। জুলাই ২০১৩ সালে রাজ্য সরকার ₹৫০ কোটি টাকার অনুমোদন করে ভারতীয় বিমানবন্দর কর্তৃপক্ষের (এএআই) সঙ্গে যৌথভাবে ₹১৭৫ কোটি টাকার বিমানবন্দর উন্নয়ন প্রকল্প চালু করতে। বিমানবন্দরে একটি ৫,৫০০ বর্গমিটারের নতুন টার্মিনাল বিল্ডিং এবং এয়ার ট্রাফিক কন্ট্রোল (এটিসি) টাওয়ার নির্মাণের সঙ্গে সঙ্গে একটি পূর্ণাঙ্গ বিমানবন্দরে রূপান্তরীত করতে অতিরিক্ত ২৭৫.৭৫ একর প্রয়োজন ছিল।
৩০ জুলাই ২০১৪ সালে তারিখে, ওড়িশা সরকার রাজ্যের দ্বিতীয় বিমানবন্দর হিসাবে ঝারসুগুড়া বিমানবন্দরের উন্নয়নের জন্য ভারতের বিমানবন্দর কর্তৃপক্ষের সঙ্গে একটি সমঝোতা স্মারক (এমওইউ) স্বাক্ষর করে।
ফেব্রুয়ারি ২০১৫ সালে পরিবেশ ও বন মন্ত্রণালয় (এমওইএফ) এয়ারবাস এ৩২০ বিমান পরিচালনা করার জন্য বিমানবন্দরের সম্প্রসারণের নির্দেশ দিয়েছিল। মে ২০১৮ সালে, বেসামরিক বিমান পরিবহনের মহাপরিচালক (ডিজিসিএ) ভুবনেশ্বরের বিজু পট্টনায়েক আন্তর্জাতিক বিমানবন্দরের পরে ওড়িশায় দ্বিতীয় সক্রিয় বিমানবন্দর স্থাপনের জন্য ঝারসুগুড়া বিমানবন্দরকে লাইসেন্স প্রদান করে। ২০১১ সালের জানুয়ারিতে এয়ার ওড়িশার উড়ান পরিচালনার ব্যর্থতার কারণে ঝারসুগুড়া থেকে আবার উড়ান পরিচালনা করতে বিমানবন্দরটিকে উড়ান প্রকল্পের অন্তর্ভুক্ত করা হয় এবং বহু বিমান সংস্থা এই বিমানবন্দর থেকে উড়ান পরিচালনার দায়িত্ব পায়।
মোহনা সামুদ্রিক সাপ
হাইড্রোফিস অবস্কুরুস বা মোহনা সামুদ্রিক সাপ, সাধারণভাবে রাসেলের সমুদ্রিক সাপ হিসাবে পরিচিত, এটি এলাপিডি পরিবারের বিষাক্ত প্রজাতি এক সমুদ্র সাপ।
বিতরণ
এটি ভারত মহাসাগরে (শ্রীলঙ্কা, ভারত, মিয়ানমার ও বাংলাদেশে) পাওয়া যায়।